ປ. ໂອບາມາ ຮຽກຮ້ອງ ໃຫ້ສະພາ ຮັບຜ່ານ ແຜນການສ້າງວຽກງານ
ທ່ານ​​ໂອ​ບາ​ມາກ່າວ​ວ່າ ຮ່າງກົດໝາຍ​ທີ່​ວ່າ​ນີ້ ທີ່​ມີ​ມູນ​ຄ່າ​ປະມານ 450 ຕື້ໂດລາ ຈະຊ່ວຍ​ກະຕຸກ​ຊຸກຍູ້​ເສດຖະກິດ​ ທີ່​ບໍ່​ໄປ​ບໍ່ມານັ້ນ.
ເມື່ອວັນພະຫັດອາທິດແລ້ວນີ້ ປະທານາທິບໍດີບາຣັກ ໂອບາມາ ໄດ້ກ່າວຄໍາປາໄສຕໍ່ກອງ ປະຊຸມຮ່ວມຂອງລັດຖະສະພາສະຫະລັດ ແລະໄດ້ຮຽກຮ້ອງໃຫ້ບັນດາຜູ້ແທນທັງຫລາຍ ຈົ່ງຍຸດຕິໃນສິ່ງທີ່ທ່ານເອີ້ນວ່າ ການຫລີ້ນ “ລະຄອນສັດການເມືອງ” ໃນວໍຊິງຕັນ ແລະຈົ່ງ ເຄຶ່ອນໄຫວຢ່າງໄວ ເພື່ອອະນຸມັດຮ່າງກົດໝາຍສ້າງກ່ຽວກັບວຽກງານ ທີ່ທ່ານກໍາລັງຈະສົ່ງ ໄປຍັງສະພານັ້ນ ທອງປານ ມີລາຍລະອຽດ ມາສະເໜີທ່ານ ປະທານາທິບໍດີໂອບາມາໄດ້ຕັ້ງໃຈໃຊ້ຄໍາປາໄສຂອງທ່ານ ຍົກເດີມພັນຂຶ້ນຢ່າງຫລວງຫລາຍ ໃນການຕໍ່ສູ້ຂອງທ່ານກັບພັກຣີພັບບລິກັນ ກ່ຽວກັບວິທີການແກ້ໄຂບັນຫາການຫວ່າງງານທີ່ ຍັງດື້ດຶງຢູ່ໃນອັດຕາ 9 1 ຢ່າງບໍ່ມີທ່າທີວ່າຈະລຸດລົງເລີຍນັ້ນ ແລະສືບຕໍ່ສ້ອມແປງບັນຫາການຂາດດຸນງົບປະມານ ຂອງປະເທດຊາດຕໍ່ໄປ ໂດຍການເລ່ງລັດຈາກພັກເດໂມແຄຣທຂອງທ່ານເອງ ໃຫ້ນໍາສະເໜີຂໍ້ສະເໜີທີ່ໃຫຍ່ໂຕທີ່ ສຸດເທົ່າທີ່ສາມາດເຮັດໄດ້ນັ້ນ ທ່ານໂອບາມາໄດ້ເປີດເຜີຍຮ່າງກົດໝາຍຊຸດນຶ່ງ ທີ່ມີມູນຄ່າ ປະມານ 450 ພັນລ້ານ ຫລື 450 ຕື້ໂດລາ ທີ່ີໂຮມທັງການຕໍ່ອາຍຸການຕັດພາສີເງິນ ເດືອນສໍາລັບພວກຄົນງານແລະນາຍຈ້າງ ແລະໃຫ້ສິນນໍ້າໃຈໃຫ້ແກ່ພວກທຸລະກິດ ເພື່ອໃຫ້ ເຂົາເຈົ້າວ່າຈ້າງຄົນງານ ສໍາລັບຮ່າງກົດໝາຍໃຊ້ຈ່າຍເງິນນັ້ນ ທ່ານໂອບາມາໄດ້ສະເໜີອັນທີ່ທ່ານເອີ້ນວ່າ ກົດໝາຍວ່າດ້ວຍວຽກງານຂອງອາເມຣິກາ ຊຶ່ງຈະຖືກນໍາໄປພິຈາລະນາ ແລະລົງມະຕິ ໂດຍສະພາຕໍ່າທີ່ຄວບຄຸມໂດຍພັກຣີພັບບລິກັນນັ້ນ ກ່ອນ ທ່ານໂອບາມາກ່າວວ່າ ຮ່າງກົດໝາຍທີ່ວ່ານີ້ ຈະຊ່ວຍກະຕຸກຊຸກຍູ້ເສດຖະກິດທີ່ບໍ່ໄປບໍ່ມາທາງໃດ ຢູ່ໃນເວລານີ້ ທ່ານໂອບາມາກ່າວວ່າ ຄໍາປາໄສຂອງທ່ານໂອບາມາ ມີຂຶ້ນຫລັງຈາກການຕໍ່ສູ້ກັນດ້ານການເມືອງອັນແສນລໍາບາກ ມາໄດ້ຫລາຍເດືອນແລ້ວ ກັບຝ່າຍຣີພັບບລິກັນ ກ່ຽວກັບວິທີການລົດການຂາດດຸນງົບປະ ມານຂອງລັດຖະບານລົງ ແລະລົດໜີ້ສິນຂອງຊາດ ຈໍານວນ 14 ພັນຕື້ໂດລານັ້ນ ການປານີປານອມກັນໃນເດືອນກໍລະກົດຜ່ານມາ ໄດ້ອໍານວຍໃຫ້ມີການຕັດການໃຊ້ຈ່າຍລົງ 1 ພັນຕື້ໂດລາ ທີ່ພົວພັນກັບການເພີ່ມລະດັບເພດານໜີ້ສິນຂອງຊາດຂຶ້ນ ແຕ່ຂະນະດຽວ ກັນ ກໍໄດ້ນໍາໄປສູ່ການຖືກລົດລະດັບຄວາມໜ້າເຊື່ອຖືດ້ານສິນເຊື່ອຂອງລັດຖະບານລົງ ທີ່ ໄດ້ສ້າງຄວາມເສຍຫາຍຢ່າງຮ້າຍແຮງ ທ່ານໂອບາມາໄດ້ເນ້ນຢໍ້າເປັນພິເສດ ເຖິງ ຄວາມສໍາຄັນຂອງການສະໜັບສະໜຸນທີ່ ເຄີຍໄດ້ຮັບໃນຜ່ານມາ ຈາກທັງສອງພັກ ການເມືອງສໍາລັບຂໍ້ສະເໜີຕ່າງໆໃນແຜນ ການສ້າງໜ້າວຽກຂອງທ່ານນັ້ນ ແລະທ່ານ ຮຽກຮ້ອງໃຫ້ທັງຝ່າຍເດໂມແຄຣທ ແລະຣີ ພັບບລິກັນ ຈົ່ງຍຸຕິການທໍາສົງຄາມການ ເມືອງກັນ ເພື່ອນໍາເອົາປະຊາຊົນກັບຄືນໄປ ທໍາງານ ສ້າງລາຍໄດ້ ແລະນໍາເອົາເສດຖະ ກິດກັບຄືນມາເຂົ້າຮູບເຂົ້າຮອຍ ທ່ານໂອ ບາມາກ່າວວ່າ: ພາກສ່ວນທີ່ສໍາຄັນຕ່າງໆຂອງແຜນການຂອງທ່ານໂອບາມ ແມ່ນໂຮມທັງຂໍ້ສະເໜີໃຫ້ສ້າງ ສາຄືນໃໝ່ແລະປັບປຸງໃຫ້ທັນສະໄໝຂຶ້ນ ໂຄງລ່າງພື້ນຖານແລະໂຮງຮຽນຕ່າງໆຂອງສະຫະ ລັດ ໃຫ້ການຊ່ວຍເຫລືອດ້ານການເງິນແກ່ບັນດາລັດແລະລັດຖະບານທ້ອງຖິ່ນ ທີ່ຂາດເງິນ ໃຫ້ການເຝິກອົບລົມດ້ານວຽກງານ ເພື່ອຊ່ວຍເຫລືອພວກທີ່ຫວ່າງງານມາເປັນເວລາດົນນານ ແລະເອົາບາດກ້າວຕ່າງໆ ເພື່ອຊຸກຍູ້ໃຫ້ມີການວ່າຈ້າງພວກນັກລົບເກົ່າ ທ່ານໂອບາມາກ່າວວ່າ ບັນດາຊາວອາເມຣິກັນທີ່ຮັ່ງມີ ແລະພວກບໍລິສັດໃຫຍ່ໆທັງຫລາຍ ຄວນຈະໄດ້ໃຊ້ຈ່າຍເງິນເພີ່ມຂຶ້ນ ຜ່ານການລົບລ້າງຊ່ອງຫວ່າງດ້ານພາສີນັ້ນ ແລະໄດ້ກ່າວ ຍໍ້າຄໍາຮຽກຮ້ອງຂອງທ່ານ ໃຫ້ມີການຮັບຜ່ານແຜນການທີ່ມີຄວາມສົມດຸນ ທີ່ຈະຮວມເອົາ ການປັບປຸງແບບພໍປານກາງ ພວກໂຄງການຮັກສາສຸຂະພາບ ທີ່ແພງຫລາຍຂອງລັດຖະ ບານນັ້ນ ປະທານາທິບໍດີໂອບາມາຍັງມີແຜນ ຈະສົ່ງແຜນການທີ່ໃຫຍ່ໂຕກວ່ານັ້ນ ໄປຍັງລັດຖະສະ ພາ ໃນອີກສິບມື້ ທີ່ຈະໂຮມທັງຄ່າໃຊ້ຈ່າຍຂອງຂໍ້ສະເໜີກ່ຽວກັບວຽກງານຂອງທ່ານ ແລະ ບາດກ້າວຕ່າງໆເພື່ອສ້າງຄວາມທຸ່ນທຽງໃນໄລຍະຍາວ ໃຫ້ແກ່ໜີ້ສິນຂອງສະຫະລັດ ແລະທ່ານໂອບາມາຂໍຮ້ອງໃຫ້ຄະນະກໍາມະການງົບປະມານຂອງສະພາ ທີ່ປະກອບດ້ວຍ ສະມາຊິກຈາກທັງສອງພັກ ທີ່ຖືກສ້າງຕັ້ງຂຶ້ນມາໂດຍຂໍ້ຕົກລົງກັນ ເລື່ອງໜີ້ສິນແລະການ ຂາດດຸນງົບປະມານນັ້ນ ໃຫ້ຊອກຫາຊ່ອງທາງປະຢັດເພີ່ມຕື່ມ ໃຫ້ໄດ້ຫລາຍກວ່າຈໍານວນ 1500 ຕື້ໂດລາ ທີ່ໄດ້ຮັບມອບໝາຍໃຫ້ເຮັດນັ້ນ ໃນການສະແດງປະຕິກິລິຍາຕອບໃນເບຶ້ອງ ຕົ້ນນັ້ນ ໂຄສົກສະພາຕໍ່າ ຈອນ ເບເນີ ຈາກພັກຣີພັບບລິກັນ ກ່າວວ່າ ຂໍ້ສະເໜີ ຂອງທ່ານໂອບາມາມີຫລາຍຢ່າງດີໆ ທີ່ ສົມຄວນທີ່ຈະໄດ້ຮັບການພິຈາລະນາ ແຕ່ທ່ານກ່າວຕື່ມວ່າ ທ່ານຫວັງວ່າ ທ່ານ ປະທານາທິບໍດີຈະໃຫ້ການພິຈາລະນາແກ່ ຂໍ້ສະເໜີຂອງຝ່າຍຣີພັບບລິກັນຢ່າງເອົາ ຈິງເອົາຈັງເຊ່ນກັນ ພວກຣີພັບບລິກັນ ຄົນອື່ນໆມີຄວາມເຫັນທີ່ຮຸນແຮງກວ່ານັ້ນ ສະມາຊິກສະພາສູງ ທ່ານ ອໍຣິນ ແຮັຈ ໄດ້ສະແດງຄວາມບໍ່ແນ່ໃຈ ແຕ່ກໍກ່າວວ່າ ທ່ານຈະລໍຖ້າເບິ່ງລາຍລະອຽດຂອງແຜນ ການດັ່ງກ່າວເສຍກ່ອນ ທ່ານ Hatch ກ່າວວ່າ: ຄວາມເຫັນຈາກພວກຜູ້ນໍາສໍາຄັນຂອງຝ່າຍເດໂມແຄຣທ ແມ່ນຍ້ອງຍໍສັນລະເສີນປະທານາທິ ບໍດີ ໂດຍກ່າວວ່າ ທ່ານໂອບາມາໄດ້ນໍາສະເໜີຂໍ້ສະເໜີທີ່ສົມເຫດສົມຜົນ ເພື່ອແກ້ໄຂບັນຫາ ການຫວ່າງງານ ຊຶ່ງງົບປະມານຂອງຂໍ້ສະເໜີເຫລົ່ານັ້ນ ແມ່ນຈະເປັນພາກສ່ວນນຶ່ງຂອງ ຄວາມພະຍາຍາມ ໃນຂອບເຂດທີ່ກ້ວາງຂວາງກ່ວາ ເພື່ອລົດຜ່ອນໜີ້ສິນ ແລະການຂາດດຸ ງົບປະມານລົງນັ້ນ ປະທານາທິບໍດີໂອບາມາ ກ່າວມ້ວນທ້າຍວ່າ ທ່ານຈະທໍາການເດີນທາງໃນໄລຍະຫລາຍໆ ອາທິດຕໍ່ໜ້ານີ້ ເພື່ອປຸກລະດົມເອົາການສະໜັບສະໜຸນຈາກມະຫາຊົນ ສໍາລັບຂໍ້ສະເໜີກ່ຽວ ກັບວຽກງານຂອງທ່ານ ແລະຮຽກຮ້ອງໃຫ້ຊາວອາເມຣິກັນ ບອກສະພາຄອງແກຣສວ່າ ການບໍ່ເຮັດບໍ່ທໍາຫຍັງເລີຍນັ້ນ ບໍ່ແມ່ນທາງເລືອກ